胡笳十八拍十八首  其九
作者：王安石
朝代：宋

paragraphs: 柳絮已將春去遠，攀條弄芳畏晼晚。
憂患衆兮歡樂鮮，一去可憐終不返。
日夕思歸不得歸，山川滿目淚沾衣。
罼圭苑裏西風起，嘆息人間萬事非。
寒聲一夜傳刁斗，雲雪埋山蒼兕吼。
詩成吟咏轉凄凉，不如獨坐空搔首。
漫漫胡天叫不聞，胡人高鼻動成群。
寒盡春生洛陽殿，回首何時復來見。